  Виталий Пронин Ижысь Шор карлудэ лыктыса, веръяны быгатоды пӧсь перепеч. Сое пыжон понна площадьын - «Ижсталь» кинотеатр вӧзын - пуктэмын нимысьтыз гур. Таӵе малпанзэс улонэ пыӵатӥзы удмурт ужбергатӥсьёс Роман Дементьев но Семён Семёнов.Пӧсь гурын син куспын пыжем перепечъёсын шумпотыса куноясько тэшкылиос но, арлыдоос но. Пыжиськем туж ческыт, пӧрамын Балезино ёросын улӥсь Ирина Наговицыналэн амалэзъя. Удмурт пыжосэн кунояськыны, эсьмаса, вуылӥзы ни кунгож сьӧрысь - Польшаысь, Япониысь, Египетысь - адямиос но. Веръямы ни шаурмаез но, биг макез но, нош удмурт перепечез, пе, татчыозь оскалтэммы ӧй вал на. Кызьы ивортӥз Роман Дементьев, перепеч веръяны лыктӥсьёс лачак люкасько. Гур котырын тужгес но шулдыр луэ ӝытпал - кырӟасьёсты но кылыны быгатод.- Перепечмес оскалтыны лыкто пӧртэм выжыысь калыкъёс, - шуэ Семён Семёнов. - Тунсыкъясько, ку кылдэмын та пыжос, кызьы пушкессэ дасяно. Озьы та проектмы пыр удмуртлыкмес но азинтӥськомы.Пӧсь перепеч веръяны луоз на 14-тӥ толшорозь. Солэн дуныз 50 манет пала усе. Чиньыез ньылымон ческыт сиён понна та чик но трос ӧвӧл, шуо пыжосэз веръямъёс.Елена НИКИТИНА. Теги: Иж  